b"\n_START_ARTICLE_\nPrebold\n_START_SECTION_\nIzvor krajevnega imena\n_START_PARAGRAPH_\nKrajevno ime je verjetno prevzeto iz nem\xc5\xa1kega imena Prewald, kar je domnevno prevzeto iz slovenske besede preval s \xc4\x8dimer je morda mi\xc5\xa1ljen dana\xc5\xa1nji prelaz Vrhe (725 mnm; koordinate: S 46\xc2\xba11', V 15\xc2\xba04'), prek katerega vodi cesta iz Prebolda v Trbovlje. Lokalno se kraj imenuje tudi \xc5\xa0emp\xc3\xa1vel, ta beseda se je v rednem jezikovnem razvoju razvila iz \xc5\xa0ent Pavel. V starih listinah se kraj omenja leta 1302 ecclesia S. Pauli, 1426 apud S. Paulum, 1457-1461 zu sand Pauls, 1763-1787 Pragwold, Pragwald. Do leta 1952 se je kraj uradno imenoval Sv. P\xc3\xa1vel pri Pr\xc3\xa9boldu, ime Prebold pa je prvotno ozna\xc4\x8devalo le predel, ki se danes imenuje Gra\xc5\xa1\xc4\x8dina."